Auguste van Pels

Auguste «Gusti» van Pels-Röttgen (født 29. september 1900 i Buer, Keiserriket Tyskland, død 1945 i Theresienstadt, Tsjekkoslovakia), også kjent som Petronella van Daan fra Anne Franks Dagbok, var en jødisk flyktning under andre verdenskrig. Sammen med hennes sønn Peter van Pels og hennes mann Hermann van Pels gikk de i dekning sammen med familien Frank.

 Tidlig liv 
Gusti Röttgen giftet seg med Hermann van Pels den 5. desember 1925 i Tyskland. Den 8. november 1926 fikk de sønnen Peter van Pels. Etter at Adolf Hitler kom til makta, måtte familien flykte til Amsterdam, Nederland i 1937.

 I dekning 
Etter forsøk på å flykte til Amerika måtte de gå i dekning sammen med familien Frank. Dette skjedde den 13. juli 1942. Ifølge Annes dagbok var Auguste interessert i politikk, som hun gjerne ville snakke om. Samtalene endte, humoristisk nok, med at hun kranglet med sin mann.

 Arrestasjon 
Den 4. august 1944 ble de åtte jødene som lå i dekning, arrestert og sendt til Westerbork konsentrasjonsleir. Hun ble videre transportert til Auschwitz-Birkenau og så til Bergen-Belsen. Flere vitner (også Annes venn, Hanneli Goslar) har sagt at Anne og Auguste møtte hverandre. Fra Bergen-Belsen ble hun sendt til Raguhn konsentrasjonsleir. Hun ble tvunget til å deporteres til Theresienstadt. Dødsdatoen hennes er ukjent, men antas å være enten i april eller i mai.

 Referanser 

Kategori:Anne Franks dagbok
Kategori:Nederlendere fra andre verdenskrig
Kategori:Personer fra Landkreis Osnabrück
Kategori:Fødsler i 1900
Kategori:Dødsfall i 1945
Kategori:Fanger i Auschwitz
Kategori:Fanger i Bergen-Belsen
Kategori:Fanger i Theresienstadt